Jeg kan sagtens læse (og forstå) den latterliggørelse der er af, at Brøndby rejser nye  170 mil. 9 kapitaludvidelse på 30 år. 
Det er voldsomt. 

Men helt ærligt; Fordi noget ikke er lykkes før, betyder det ikke det ikke kan lykkes denne gang. Det er nye folk der skal forvalte det her nu, folk der ikke bare smide penge i et hul pga deres kærlighed til BIF men fordi de vil tjene pengene hjem + profit. Og jeg må bare sige, at de forandringer jeg ser, læser i prospektet samt hører om på vandrørene, det lyder som noget der er ret stort perspektiv i. 

Det Brøndby mangler er reelt “bare” et gruppespil/stort spillersalg hver sæson, så giver forretningen overskud. De 60-100 mil i underskud vi forventer i år er jo dem vi pissede væk i Warszawa. 
Et stort salg her i januar af fx Kvistgaarden, så er vi jo i +. 
Vores øvrige omsætning stiger pænt hvert år og der er helt tydeligt gang i en omstrukturering i organisationen for at øge de kommercielle  indtægter ydeligere.

Brøndby har sjældent, hvis nogensinde, haft SÅ mange salgs bare spillere som vi har nu og der er flere på vej fra MC + det tyder på man også vil handle yngre i fremtiden. 

Alt i alt er jeg glad for den regning GFH og JBA har lagt nu. Jeg synes den er helt rigtig og jeg tror, at tingene er i bedre hænder nu end de har været tidligere. 

Så må vi leve med latterliggørelserne. De forsvinder når først tingene vender, og det tror jeg de gør indenfor de næste par år. 
Folk har glemt at AGF var et stort hul for nogle år siden fx. At FCM var et fallitbo der ikke kunne købe mad til spillerne på vej hjem fra udebaneture på Sjælland. 

#brøndby